Kahdeskymmenesensimmäinen komission direktiivi 97/45/EY, annettu 14 päivänä heinäkuuta 1997, kosmeettisia valmisteita koskevan jäsenvaltioiden lainsäädännön lähentämisestä annetun direktiivin 76/768/ETY liitteiden II, III, VI ja VII mukauttamisesta tekniseen kehitykseen (ETA:n kannalta merkityksellinen teksti)



Virallinen lehti nro L 196 , 24/07/1997 s. 0077 - 0078



KAHDESKYMMENESENSIMMÄINEN KOMISSION DIREKTIIVI 97/45/EY, annettu 14 päivänä heinäkuuta 1997, kosmeettisia valmisteita koskevan jäsenvaltioiden lainsäädännön lähentämisestä annetun direktiivin 76/768/ETY liitteiden II, III, VI ja VII mukauttamisesta tekniseen kehitykseen (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kosmeettisia valmisteita koskevan jäsenvaltioiden lainsäädännön lähentämisestä 27 päivänä heinäkuuta 1976 annetun neuvoston direktiivin 76/768/ETY (1), sellaisena kuin se on viimeksi muutettuna komission direktiivillä 97/1/EY (2), ja erityisesti sen 8 artiklan 2 kohdan, on kuullut kosmetiikka-alan tiedekomiteaa, sekä katsoo, että käytettävissä olevien tieteellisten tietojen perusteella polyaromaattisten hiilivetyjen (PAH) pitoisuustaso puhdistetussa kivihiilitervassa on samaa luokkaa kuin PAH-pitoisuus käsittelemättömässä kivihiilitervassa, että useiden tutkimusten mukaan PAH:t tunkeutuvat kivihiilitervoille altistuneeseen ihoon, mikä voi johtaa ihon ja muun elimistön syöpään, että useat PAH:t ovat genotoksisia syöpää aiheuttavia aineita, joten niiden turvallista pitoisuustasoa ei voida määrätä, ja että tämän vuoksi käsittelemättömien ja puhdistettujen kivihiilitervojen käyttö kosmeettisissa valmisteissa olisi kiellettävä, alan teollisuuden saatuihin uusiin tietoihin perustuvan toksikologisen lisäarvioinnin mukaan bentsetonikloridin käyttö on turvallista, jos sitä käytetään ainoastaan säilöntäaineissa ja jos sen pitoisuutta rajoitetaan samoin kuin aikaa, jolloin se pääsee kosketuksiin ihon kanssa, uusimpien tieteellisten ja teknisten tutkimusten perusteella oktyyli-metoksisinnamaattia voidaan käyttää UV-suodattimena kosmeettisissa valmisteissa, ja tässä direktiivissä säädetyt toimenpiteet ovat kosmeettisia valmisteita koskevien kaupan teknisten esteiden poistamiseksi annettujen direktiivien mukauttamista tekniseen kehitykseen käsittelevän komitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivi 76/768/ETY liitteen mukaisesti. 2 artikla 1. Jäsenvaltioiden on toteutettava kaikki tarvittavat toimenpiteet sen varmistamiseksi, että yhteisöön sijoittautuneet valmistajat ja maahantuojat eivät saata markkinoille 1 päivästä heinäkuuta 1998 alkaen liitteessä lueteltuja aineita sisältäviä valmisteita, jotka eivät ole tämän direktiivin säännösten mukaisia. 2. Jäsenvaltioiden on toteutettava tarvittavat toimenpiteet sen varmistamiseksi, että 1 kohdassa tarkoitettuja, liitteessä lueteltuja aineita sisältäviä valmisteita ei myydä eikä muuten toimiteta kuluttajalle 30 päivän kesäkuuta 1999 jälkeen. 3 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 30 päivänä kesäkuuta 1998. Niiden on ilmoitettava tästä komissiolle viipymättä. Näissä jäsenvaltioiden antamissa säännöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista seikoista antamansa kansalliset säännökset kirjallisina komissiolle. 4 artikla Tämä direktiivi tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. 5 artikla Tämä direktiivi on osoitettu kaikille jäsenvaltioille. Tehty Brysselissä 14 päivänä heinäkuuta 1997. Komission puolesta Martin BANGEMANN Komission jäsen (1) EYVL N:o L 262, 27.9.1976, s. 169 (2) EYVL N:o L 16, 18.1.1997, s. 85 LIITE Muutetaan direktiivin 76/768/ETY liitteet seuraavasti: 1. Liite II: Lisätään viitenumero 420: "420. käsittelemättömät ja puhdistetut kivihiilitervat" Poistetaan viitenumero 415: "415. di-isobutyyli-fenoksi-etoksi-etyyli-dimetyylibentsyyli-ammoniumkloridi (bentsetonikloridi)" 2. Liite VI: a) 1 osa: Lisätään seuraava viitenumero: >TAULUKON PAIKKA> b) 2 osa: Korvataan viitenumeroiden 16, 21 ja 29 kohdalla päivämäärä "30 päivänä kesäkuuta 1997" päivämäärällä "30 päivänä kesäkuuta 1998". 3. Liite VII: a) 1 osa: Lisätään seuraava viitenumero: >TAULUKON PAIKKA> b) 2 osa: - Poistetaan viitenumero 13. - Korvataan viitenumeroiden 2, 5, 6, 12, 17, 25, 26, 29 ja 32 kohdalla päivämäärä "30 päivänä kesäkuuta 1997" päivämäärällä "30 päivänä kesäkuuta 1998".